CELEX: 62018CN0663
Language: el
Date: 2018-10-23 00:00:00
Title: Υπόθεση C-663/18: Αίτηση προδικαστικής αποφάσεως την οποία υπέβαλε το cour d’appel d’Aix-En-Provence (Γαλλία) στις 23 Οκτωβρίου 2018 — Ποινική διαδικασία κατά B S και C A

7.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 4/18
            
         
      Αίτηση προδικαστικής αποφάσεως την οποία υπέβαλε το cour d’appel d’Aix-En-Provence (Γαλλία) στις 23 Οκτωβρίου 2018 — Ποινική διαδικασία κατά B S και C A
      (Υπόθεση C-663/18)
      (2019/C 4/25)
      Γλώσσα διαδικασίας: η γαλλική
      
         Αιτούν δικαστήριο
      
      Cour d’appel d’Aix-en-Provence
      
         Ποινική διαδικασία ενώπιον του αιτούντος δικαστηρίου κατά
      
      B S και C A
      
         Λοιποί διάδικοι: Ministère public, Conseil national de l’ordre des pharmaciens
      
         Προδικαστικό ερώτημα
      
      Στο Δικαστήριο της Ευρωπαϊκής Ένωσης υποβάλλεται αίτηση προδικαστικής αποφάσεως σχετικά με την ερμηνεία των άρθρων 28, 29, 30 και 32 ΣΛΕΕ, των κανονισμών 1307/2013 (1) και 1308/2013 (2), καθώς και της αρχής της ελεύθερης κυκλοφορίας των εμπορευμάτων, με το ερώτημα αν οι κανόνες αυτοί πρέπει να ερμηνευθούν υπό την έννοια ότι οι προβλέπουσες παρέκκλιση διατάξεις που θεσπίζονται με την απόφαση της 22ας Αυγούστου 1990, περιορίζοντας την καλλιέργεια της κάνναβης και τη βιομηχανική και εμπορική εκμετάλλευσή της μόνο στις ίνες και τους σπόρους, συνιστούν περιορισμό μη συμβατό με το κοινοτικό δίκαιο.
      
         (1)  Κανονισμός (ΕΕ) 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της Κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347, σ. 608).
      
         (2)  Κανονισμός (ΕΕ) 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347, σ. 671).